9 DIJO TSA MOYA SEHLENG SE LOKETSENG 9 44 Hoba, Modimo o ne o ke ke wa loka ho ahlola batho bao mme wa ba romella kotlo, le ho tebisa Sodoma le Gomora, le ho tebisa Kapernauma mahareng a lewatle, le ho tswa meloko eo, le Sodoma le Gomora, mme wa re tlohella ho etsa ntho e tshwanang mme re e pheme. Ruri re loketswe ke kahlolo jwaloka ha bao ba ne ba lokelwa ke kahlolo ruri. Jwale re a lemoha hore^ 45 Ha dintho tsena di hlaha, maemo a mehla ya jwale a tsatsi leo, Modimo o ile wa tsosa monna tsatsing leo, kapa wa hlahisa monna, ke rialo, ho betana le mara ana, mme ba ile ba hana ho e utlwa. Ba nahana hore o a hlanya, O lahlehetswe ke kelello ya hae. E le motjhesehedi ya itseng wa kgale, sethoto se tswang felleng, o batla a hlantshwa ke moru. Empa, leha ho le jwalo, o ne a tshwere Lentswe la Morena. 46 Lentswe ha le bolele seo Le se buang, kajeno ba rialo. Oho, hantle, Bibele ke buka ya histori. Ke a kgolwa le bone sena, hore jwale ba bolela, hore, Eva ha a ja apole, o ja^ E ne e le eng? Ke dumela^ E ne e le aporikote, ba rialo jwale. E ne e le aporikote. Mme hape, hore, Moshe ha fetisa bana Lewatleng le Lefubedu. E ne e le sehlopha sa mahlaka, ka mose wane qetellong ya lewatle leo, mme o fetile hara sehlopha sa mahlaka. Jwale ho tlile jwang hore metsi, m-e-t-s-i, a bopile mabota jwang mahlakoreng bobedi; ba feta ba tsamaya mobung o omileng, he? Oho, bosawana bo bokakalo! Empa, le a bona, ho nka tsatsi la mofuta oo ho dihela kgalefo ya Modimo hodima batho. E etsa jwalo. 47 Ba re ha ho ntho e kang_e kang dintho tsena^esita le batho ba kereke ha ba dumele mehlolong. Ke tla o fa sekete sa didolara, ba rialo, mpontshe mohlolo. Mpontshe mohlolo! Hantle, ba ne ba sa tlo kgona ho o bona hola dintho sekete di ne di ka etswa ka pela bona. Kgele, bao, ba ke ke ba e bona le ka mohla. Ba re, Ho ke ke ha etsahala jwalo. Oh, tjhe, ha se yona. 48 Ka nako e nngwe Elia o ne a le tlase Dothane, mme makgotla Siria a na a tlile mme a thibella motse, ho mo tshwara, hoba ba tsebile ke hona moo ma_matla a setjhaba a na le teng, e le ho seboni seo. Kgele, morena^monna e mong a phethela morena wa Siria, a re, Kgele, o a tseba, Elia moporofeta, mothishba, o bolella morena wa Iseraele seo o se buang phaposing ya hao e sephiring. 49 Ha thwe, Latang thaka leo! Ke lona thaka le re hlophang. Mme makgotla wohle a Siria a kgukguna a thibella Dothane. Ba e dikanyeditse ka nqa tsohle. 50 Mme Gehazi, mo_mosebeletsi wa moporofeta, a phaphama, mme a re, Oh, ntate, makgotla a re dikile ka nqa tsohle mona. Re dikilwe ka nqa tsohle ka hohle.